U-I-35/98
Natisni
Opravilna št.:
U-I-35/98
Datum odločitve:
14. 1. 1999
Objavljeno:
OdlUS VIII, 9
ECLI:
ECLI:SI:USRS:1999:U.I.35.98
Akt:
Zakon o prevozih v cestnem prometu (Uradni list RS, št. 72/94, 18/95 - p. in 54/96) (ZPCP), 2. tč. 1. odst. 5. čl.
Izrek:
Postopek za preizkus pobude za začetek postopka za oceno ustavnosti 2. točke prvega odstavka 5. člena Zakona o prevozih v cestnem prometu se ustavi.
Evidenčni stavek:
Ker je bila izpodbijana zakonska določba med postopkom preizkusa pobude za oceno njene ustavnosti spremenjena, iz pobude pa ni razvidno, da bi bil izpolnjen pogoj iz 47. člena Zakona o Ustavnem sodišču, je Ustavno sodišče postopek za preizkus pobude ustavilo.
Geslo:
Ocena ustavnosti določbe zakona, ki je bila med postopkom spremenjena, oz. ki je prenehala veljati.
Pravna podlaga:
Zakon o Ustavnem sodišču (ZUstS), 6., 47. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba Gatis - Co, d.o.o., Šempeter pri Gorici
Datum vloge:
26. 1. 1998
Vrsta odločitve:
sklep
Vrsta rešitve:
ustavitev
Dokument:
US19253
Dokument v PDF obliki:
U-I-35-98.pdf
115 KB
Prenesite datoteko
U-I-35/98
14.1.1999
S K L E P
Ustavno sodišče je v postopku za preizkus pobude družbe Gatis - Co, d.o.o., Šempeter pri Gorici in Obrtne zadruge Prevoz, p.o., Ljubljana, ki ju zastopa Ana Jug, odvetnica v Novi Gorici, na seji dne 14. januarja 1999
s k l e n i l o :
Postopek za preizkus pobude za začetek postopka za oceno ustavnosti 2. točke prvega odstavka 5. člena Zakona o prevozih v cestnem prometu (Uradni list RS, št. 72/94, 18/95 - p. in 54/96) se ustavi.
O b r a z l o ž i t e v
1. Pobudnici, registrirani za opravljanje prevozov v notranjem in mednarodnem cestnem prometu, sta navedli, da izpodbijana določba kot enega izmed pogojev za pridobitev pravice (licence) do opravljanja prevozov oseb in stvari določa lastništvo enega ali več vozil za posamezne vrste prevozov. Ker naj bi lastništvo osnovnega oziroma obratnega sredstva, kot pogoj za opravljanje dejavnosti, v nasprotju s 14. členom Ustave pomenilo gmotno diskriminacijo prevoznikov (možnost pridobitve licence naj bi tako namreč imeli le gmotno bolj preskrbljeni prevozniki), predlagata Ustavnemu sodišču, da izpodbijano določbo odpravi.
2. Državni zbor na pobudo ni odgovoril. Svojega stališča o pobudi pa tudi ni podalo Ministrstvo za promet in zveze, ki je bilo k temu pozvano na podlagi prvega odstavka 26. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS).
3. Izpodbijana določba, ki je kot pogoj za pridobitev licence predpisovala lastništvo enega ali več vozil za posamezne vrste prevozov, je bila dne 1.7.1998 z uveljavitvijo Zakona o spremembah in dopolnitvah Zakona o prevozih v cestnem prometu (Uradni list RS, št. 48/98) spremenjena. Na podlagi te spremembe lahko, ob izpolnjevanju tudi drugih zakonskih pogojev, domača fizična ali pravna oseba pridobi licenco, če je ali lastnica določenega števila vozil za posamezne vrste prevozov ali pa če ima na teh vozilih pravico uporabe na podlagi sklenjene zakupne ali leasing pogodbe.
4. Glede na to, da lahko Ustavno sodišče zakonsko določbo le razveljavi oziroma ima v primerih iz 47. člena ZUstS, tudi ob ugotovitvi neskladnosti zakonske določbe z Ustavo njegova odločitev le učinek razveljavitve, iz pobude pa ni razvidno, da bi bil izpolnjen pogoj, na podlagi katerega bi se lahko ocenjevala ustavnost izpodbijane določbe, ki je med postopkom prenehala veljati, je Ustavno sodišče postopek za preizkus pobude ustavilo.
5. Ustavno sodišče je ta sklep sprejelo na podlagi 6. člena ZUstS v sestavi predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen